Transporti detar në Arktik
Ngrohja globale bën të mundur lundrimin e anijeve të transportit të mallrave në Polin e Veriut
Ndërkohë që shumë njerëz janë të shqetësuar rreth efekteve negative të ngrohjes globale, ajo po krijon edhe mundësi përfitimi në disa raste. Në shtator, akulli në Polin e Veriut ishte shkrirë në një nivel nën mesataren e 25 viteve të fundit. Ndërsa akulli po pakësohet, anijet kanë filluar të mbushin boshllëqet. Për shekuj me rradhë, arinjtë polarë kanë shijuar ujërat arktike në vetmi. Por tani, atyre po u shtohen miq gjatë verës. Verën e kaluar, Kina dërgoi për herë të parë një anije akullthyese, , që kaloi mbi Rusi, gjatë rrugës nga Shangai në Islandë. Pastaj, , një anije mallrash e kompanisë kineze të transportit detar COSCO, u bë anija e parë tregtare që kaloi nga kjo rrugë e shkurtër gjatë verës. Lundrimin nga Shangai në Roterdam, ajo e bëri për dy javë më pak se sa do t’i kishte zgjatur normalisht nëpërmjet Kanalit të Suezit. Siç tregojnë këto foto të NASË-s, akulli i Arktikut përreth Polit të Veriut zvogëlohet çdo verë. Dhe pritet që ky fenomen të vazhdojë. Edhe presidenti rus Vladimir Putin është dakord me shkencëtarët amerikanë. Ndërsa Rusia po investon më shumë për anijet akullthyese, ekspertët në një konferencë të kohëve të fundit për Arktikun thonë se shohin mundësi në rritje për tregti. Zoti Felix Tschudi, kryetar i një kompanie norvegjeze transporti, ka transportuar xeheror hekuri nga Norvegjia veriore në Kinë. Lawson Brigham ishte kapiteni i anijes akullthyese të Rojeve Bregdetare të Shteteve të Bashkuara, bazuar në Alaskë. Udhëheqësit indigjenë dhe ambientalistët janë të shqetësuar rreth një derdhjeje nafte në mjedisin e veriut. Aqqaluk Lynge, nga Groenlanda , është kryetar i Këshillit Inuit Ndërpolar. Por fqinji i tij, presidenti i Islandës Olafur Grimsson, i mirëpret anijet kineze: Ajo që mund të jetë e keqe për arinjtë polarë, mund të jetë e mirë për transportin detar mes Azisë dhe Evropës .